Συχνότητα χορήγησης β- αποκλειστών και συχνότητα αντενδείξεων χορήγησης β-αποκλειστών στο γενικό πληθυσμό άνω των 60 ετών και σε ασθενείς με γλαύκωμα του ίδιου ηλικιακού φάσματος
Creators: name: Κεσκίνη, Χρηστίνα Δημητρίου
Publisher: name: Aristotle University of Thessaloniki
Year: 2018
Subjects: β-αποκλειστές
Γλαύκωμα-Αντενδείξεις
b-blockers
Glaucoma-Contraindications

description: Σκοπός: Να αναδειχθεί ο περιορισμός στην τοπική χορήγηση β-αποκλειστών σε γλαυκωματικούς λόγω αντενδείξεων χορήγησης και ο επιπλέον περιορισμός, εάν επιβεβαιωθούν οι ενδείξεις περί μειωμένης αποτελεσματικότητας των τοπικώς χορηγούμενων β-αποκλειστών σε όσους λαμβάνουν συστηματικά β-αποκλειστές. Μεθοδολογία: Το Thessaloniki Eye Study είναι μία πληθυσμιακή μελέτη 2554 ατόμων &gt;60 ετών. Προκειμένου να προσδιοριστεί ο υπάρχων περιορισμός υπολογίστηκε η συχνότητα αντενδείξεων β-αποκλειστών στον πληθυσμό, ενώ συγκρίθηκαν οι αντίστοιχες συχνότητες μεταξύ γλαυκωματικών/μη-γλαυκωματικών και λαμβανόντων και μη αντιγλαυκωματική αγωγή. Από αντενδείξεις αναζητήθηκαν βραδυκαρδία (bpm&lt;60) και υπόταση (SBP&lt;90mmHg ή/και DBP&lt;60mmHg) βάσει εξέτασης, ενώ άσθμα ή/και χρόνια αποφρακτική πνευμονοπάθεια ανιχνεύτηκαν βάσει θεραπευτικής αγωγής. Για να εκτιμηθεί ο πιθανός επιπλέον περιορισμός υπολογίστηκαν: συχνότητα συστηματικής χορήγησης και τοπικής-συστηματικής συγχορήγησης β-αποκλειστών, συχνότητα ενδείξεων β-αποκλειστών στον πληθυσμό. Οι αντίστοιχες συχνότητες συγκρίθηκαν μεταξύ των προαναφερθεισών ομάδων. Από τις ενδείξεις αναζητήθηκαν βάσει ιστορικού οξύ έμφραγμα μυοκαρδίου και ημικρανίες, και βάσει εξέτασης ή/και ιστορικού η υπέρταση (SBP≥140mmHg ή/και DBP≥90mmHg ή/και ατομικό ιστορικό υπέρτασης ή/και ιστορικό λήψης αντιυπερτασικής αγωγής). Αποτελέσματα: Η συχνότητα συστηματικής χορήγησης β-αποκλειστών ήταν 20,6%, 18,8% και 14,8% σε γενικό πληθυσμό, γλαυκωματικούς και λαμβάνοντες αντιγλαυκωματική αγωγή. Ανιχνεύτηκαν υψηλά ποσοστά υπέρτασης, με τους γλαυκωματικούς να εμφανίζουν σημαντικά υψηλότερη συχνότητα από τους μη-γλαυκωματικούς (88,7% Vs 79,9%, p=0.011), όπως και οι λαμβάνοντες αντιγλαυκωματική αγωγή συγκριτικά με τους μη-λαμβάνοντες (89,8% Vs 79,8%, p=0.004). Στις υπόλοιπες ενδείξεις δεν εμφανίστηκαν σημαντικές διαφορές, όπως και στις αντενδείξεις, με τη βραδυκαρδία ωστόσο να εμφανίζεται σε υψηλή συχνότητα σε γλαυκωματικούς (13%). Η συχνότητα χορήγησης β-αποκλειστών σε όσους λάμβαναν αντιγλαυκωματική αγωγή και συστηματικά β-αποκλειστές δε διέφερε συγκριτικά με όσους λάμβαναν αντιγλαυκωματική αγωγή και όχι β-αποκλειστές συστηματικά. Συμπέρασμα: Το σημαντικό ποσοστό βραδυκαρδίας περιορίζει τη χορήγηση β-αποκλειστών ως αντιγλαυκωματική αγωγή. Η υπέρταση, που φαίνεται να εμφανίζεται συχνότερα σε γλαυκωματικούς, και η συχνή συστηματική χορήγηση β-αποκλειστών αποτελούν πιθανούς περιορισμούς, αν επιβεβαιωθούν οι ενδείξεις. Η συστηματική λήψη β-αποκλειστών δεν φαίνεται να περιορίζει τη χορήγηση β-αποκλειστών ως αντιγλαυκωματική αγωγή
description: Aim: To determine the magnitude of current limitations in b-blocker administration due to contraindications and define the impact of potential additional restriction, if evidence of reduced efficacy of topically administered b-blockers in those taking b-blockers systemically is confirmed. Methods: 2554 randomly-selected subjects &gt;60 years old participated in Thessaloniki Eye Study. In order to determine current limitations, prevalence of b-blockers’ contraindications were calculated for the general population, glaucoma patients and glaucoma-treated subjects. Bradycardia (bpm&lt;60) and hypotension (SBP&lt;90mmHg and/or DBP&lt;60mmHg) were determined based on clinical examination, while asthma and/or chronic obstructive pulmonary disease were defined according to patients’ treatment. In order to assess the potential restriction, prevalence of systemic b-blocker use, topical-systemic co-prescription, and b-blockers’ indications were estimated for the aforementioned groups. With regards to b-blockers’ indications, hypertension was defined by clinical examination and/or self-reported history (SBP≥140mmHg and/or DBP≥90mmHg and/or self-reported hypertension history and/or antihypertensive treatment), whereas acute myocardial infarction and migraines were defined by self-reported history. Results: Frequency of β-blocker use was 20.6%, 18.8% and 14.8% in the general population, glaucoma and glaucoma-treated subjects. Highly-prevalent hypertension rates were detected in the general population, being significantly higher in glaucoma patients when compared to healthy subjects (88.7% Vs 79.9%; p = 0.011), and in glaucoma-treated Vs non-glaucoma-treated subjects (89.8% Vs 79.8%, p=0.004). There were no significant differences neither for the remaining b-blockers’ indications nor for the contraindications. However, bradycardia was frequent in glaucoma patients (13%). The frequency of topical b-blocker treatment did not significantly differ between glaucoma-treated patients receiving b-blockers systemically and glaucoma-treated patients not receiving β-blockers systemically. Conclusion: Significant bradycardia rates limit b-blocker administration as antiglaucoma treatment. Hypertension, appearing to occur more frequently in glaucoma patients and frequent systemic beta-blocker administration are potentially additional limitations, if scarce evidence confirmed. Systemic b-blocker treatment seems not to restrict topical b-blocker use in glaucoma-treatment algorithm